Ongelukslagoffer lewend in lykshuis-yskas gevind | Maroela Media
Msizi Mkhize (28), 'n inwoner van die KwaMashu-nedersetting noord van Durban, het Maandagaand saam met 'n vriend huis toe gestap toe hy deur 'n motor raakgery is. Hy is op die toneel deur paramedici van die provinsiale nooddienste dood verklaar en na die Phoenix-lykshuis geneem.
Toe sy familie Dinsdagoggend na die lykshuis gegaan het om sy liggaam te besigtig, is daar gevind dat Mkhize nog asemgehaal en 'n polsslag gehad het. Hy is onmiddellik na die Mahatma Gandhi-hospitaal gehaas waar hy vyf uur later dood is.
Volgens berigte eis Mkhize se familie nou antwoorde by die departement oor hoe die fout ingesluip het en of Mkhize se lewe gered kon gewees het indien hy vroeër hospitaal toe geneem is.
Dr. Sifiso Mtshali, hoof van die provinsiale gesondheidsdepartement, het Vrydag die voorval bevestig en gesê 'n interne ondersoek is van stapel gestuur. "Sonder enige vooroordeel wil die departement dit duidelik stel dat die dood van enige mens 'n pynlike ervaring is. Die departement spreek sy innige medelye aan die familie en vriende van die oorledene uit," het Mtshali gesê.
Dr. Rishigen Viranna, die DA se woordvoerder vir gesondheid in KZN, het gesê die voorval het gebeur terwyl die DA 'n oorsigbesoek aan die Mahatma Gandhi-hospitaal gebring het. Volgens Viranna het dokters vyf uur lank gespook om Mkhize by te bring en hom te verwarm voordat hy uiteindelik dood is.
"Die DA het aan die hospitaalbestuur geskryf om die pogings van die personeel om Mkhize te red, te loof. Ten spyte van 'n personeeltekort by die hospitaal, het hulle hul bes gedoen om die pasiënt weer by te bring en sommige het selfs gebly nadat hul skofte reeds geëindig het om te help," het Viranna gesê.
"Hierdie skokkende voorval beklemtoon net weereens die uiterste tekort binne die KZN-gesondheidsdepartement se nood- en lykshuisdienste."
Verlede maand het die DA dr. Sibongseni Dhlomo, die LUR vir gesondheid in KZN, 'n telling van 1/10 gegee vir sy prestasie as die provinsie se LUR. Die party het gesê Dhlomo het geen mag in sy departement nie en dit bring die openbare gesondheidstelsel in gedrang.
Dit gaan al hoe meer op 'n gereelde basis begin gebeur hoe kan ons anders verwag? As daar net vereis word dat jy 20% van jou werk moet verstaan om skool deur te maak gaan, en dan in n beroep intree waar jy aanvaar moet word en gelyk behandel moet word en waar dit amper onmoontlik is om net aftedank as gevolg van blote kennis te kort.
O nee dit moet n vreeslike ervaring wees maar tenminste weet ons nou waarmee die DA hulle besig is en de hel met ons boere wat so uitgemoor word
Hoekom is daar 'n tekort aan opgeleide mediese personeel? Eerstens omdat hulle vir jare nie meer toelaat dan blank en nie-blank in gelyke hoeveelhede medies en ander para-mediese rigtings mag gaan studeer nie. Tweedens omdat hulle sekere poste uithou vir 'regstellende' aksie. Eers wanneer hulle die gevolge daarvan direk voel, gaan hulle hulle foute agterkom. Dit was beslis growwe nalatigheid en 'n direkte gevolg van ongekwalifiseerde personeel. Jammer aan die naasbestaandes van die oorledene.
Ag Varkie, jy praat nou sommer twak. Ten minste doen hulle besoeke en weet hulle wat aangaan. Wat het die hele petalje met plaasmoorde uit te waai?